A Bíróság (nagytanács) 2024. december 19-i ítélete (a Bayerischer Anwaltsgerichtshof [Németország] előzetes döntéshozatal iránti kérelme) – Halmer Rechtsanwaltsgesellschaft UG kontra Rechtsanwaltskammer München
(C-295/23. sz. ügy_1 Halmer Rechtsanwaltsgesellschaft)
(Előzetes döntéshozatal – EUMSZ 49. cikk – Letelepedés szabadsága – EUMSZ 63. cikk – A tőke szabad mozgása – Az alkalmazandó mozgási szabadság meghatározása – Belső piaci szolgáltatások – 2006/123/EK irányelv – 15. cikk – A társaság tulajdonlására vonatkozó követelmények – Tisztán pénzügyi befektető részesedése az ügyvédi társulás tőkéjében – E társulás kamarai nyilvántartásba vételének visszavonása e részesedésre tekintettel – A letelepedés szabadságának és a tőke szabad mozgásának korlátozása – Az ügyvédek függetlenségének és a jogi szolgáltatások igénybevevőinek védelmére alapított indokolás – Szükségesség – Arányosság)
Az eljárás nyelve: német
A kérdést előterjesztő bíróság
Bayerischer Anwaltsgerichtshof
Az alapeljárás felei
Felperes: Halmer Rechtsanwaltsgesellschaft UG
Alperes: Rechtsanwaltskammer München
Az eljárásban részt vesz: SIVE Beratung und Beteiligung GmbH, Daniel Halmer
Rendelkező rész
A belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv 15. cikke (2) bekezdésének c) pontját és (3) bekezdését, valamint az EUMSZ 63. cikket
a következőképpen kell értelmezni:
e rendelkezésekkel nem ellentétes az olyan nemzeti szabályozás, amely az érintett ügyvédi társulás ügyvédi kamarai nyilvántartásból való törlésének terhe mellett megtiltja, hogy e társaság üzletrészeit olyan, tisztán pénzügyi befektetőre ruházzák át, aki nem szándékozik az említett társaságban az e szabályozás hatálya alá tartozó szakmai tevékenységet folytatni.
____________
1 HL C 286., 2023.8.14.